Белалькасар, Себастьян де

Себастья́н де Белалька́сар (Sebastián de Belalcázar; бакъ фамили Мойано; вина 1480 шо гергга долуш, P. Boyd-Bowman, Indice geo-biográfico de 56 mil pobladores de la América hispánica. I. 1493—1519. México, F.C.E., 1984, № 1339а.—1550, , Колумби) — аделантадо титул йолу испанхойн конкистадор, гӀараваьлла Эквадор, Никарагуа, Колумбин къилба-малхбузе йаккхарца. Гуаякиль (Эквадор) а, Попаян (Колумби) а шахьарш йехкина. Мифийн Эльдорадо лаха хьалхара экспедици кечйина.

 Биографи 
Кордова провинцера Белалькасар эвлахь жӀаратоьхна. Белалькасар Керлачу Дуьнена кхачаран хан билгал ца йаьккхина. 1519 шарахь дуьйна иза гӀуллакхехь Педрариас Давила хьаькам волуш, ткъа 1524 шарахь йаьккхира Никарагуа. Кхечу конкистадорашца дов даьлла, 1531 шарахь иза хӀордаца гӀоьнна вахара Франсиско Писаррон, тӀаккха дӀакхийтира цуьнан эскарх Перун бердашца.

Белалькасаран тӀедиллинера хӀокху заманан Эквадоран инкийн къилбаседа мохк баккхар. Инкийн тхьамда вохийна, Белалькасара 1534 шеран 6 декабрехь йаьккхира индахойн чӀагӀо Кито.
«Дешин шахьар» Эльдорадо лоьхуш къилбаседехьа оьхуш, конкистадора кхайкхийра испанин тажан мохк бу аьлла Магдалена эркан тогӀи, цигахь кхийтира хьалха къилбаседехьара чувеина Хименес де Кесада. Паччахьо конкистадорийн латташна дозанаш тоьхча, Белалькасаран тоам бан дийзира Попаян коьрта шахьар йолчу провинцин урхаллех.

Белалькасаран дахаран тӀаьххьара итт шерашкахь сингаттам баллийра  конкистадорашца долчу керла девнаша. Цуьнан эскарш дакъа лецира Перухь коьртера меттиг къуьйсу Писаррон а, Альмагрон девнехь. 1547 шарахь Белалькасаре гӀо доьху Педро де ла Гаскас (керла губернаторо), гӀаьттинчу Гонсало Писаррон дуьхьала. Белалькасарца араваьлла Попаян шахьрара историк Сьеса де Леон.

1546 шарахь Белалькасара виеран кхел йина луларчу провинцин урхалчина, иза бахьнехь испанхойн суьдо виеран кхел кхайкхийна цунна. Иза гӀертара паччахьан хьалха и кхел къовса, амма велира Картахенехь Европе новкъа валале. ДӀавоьллира йоккха кеп хӀотторца.

 Хьажоргаш 

 Белалькасар в Британской энциклопедии




Категори:Конкистадораш
Категори:Колумбин истори
Категори:Эквадоран истори
Категори:ГІаланаш йехкинарш
Категори:Къилба Америкин талламчаш
Категори:Виеран кхел кхайкхинарш